এ বিষয়ে জানতে চাইলে পশ্চিমাঞ্চল রেলের পাকশীর বিভাগীয় ব্যবস্থাপক (ডিআরএম) অসীম কুমার তালুকদার বলেন, ঘটনাটি অনাকাঙ্ক্ষিত। এমপির সঙ্গে স্টেশন মাস্টার যান তাঁকে ট্রেনে তুলে দিতে। তিনি তাঁদের ট্রেনে তুলে দিয়ে স্টেশন মাস্টার নেমে পড়েন। পরে সহকারী স্টেশন মাস্টার আবদুল বাতেন ক্লিয়ারেন্স দেওয়ায় ট্রেনটি ছেড়ে দেয়। তখন তাড়াহুড়ো করে নামতে গিয়ে এমপি আহত হন। ঘটনার পর এমপিকে ধরাধরি করে নিয়ে স্টেশনেই প্রাথমিক চিকিৎসা দেওয়া হয়। কিন্তু এ ঘটনার জেরে সহকারী স্টেশন মাস্টার আবদুল বাতেনকে মারধর করা হয়।